Document ID: 32008D0763

KOMISSION PÄÄTÖS,
tehty 29 päivänä syyskuuta 2008,
loppukäyttäjille myytävien kannettavien paristojen ja akkujen vuosimyynnin laskemista koskevien yhteisten menetelmien vahvistamisesta Euroopan parlamentin ja neuvoston direktiivin 2006/66/EY mukaisesti
(tiedoksiannettu numerolla K(2008) 5339)
(ETA:n kannalta merkityksellinen teksti)
(2008/763/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon paristoista ja akuista sekä käytetyistä paristoista ja akuista ja direktiivin 91/157/ETY kumoamisesta 6 päivänä syyskuuta 2006 annetun Euroopan parlamentin ja neuvoston direktiivin 2006/66/EY (1) ja erityisesti sen 10 artiklan 4 kohdan b alakohdan,
sekä katsoo seuraavaa:
(1)
Loppukäyttäjille myytävien kannettavien paristojen ja akkujen vuosimyynti olisi ilmoitettava kyseisenä vuotena jäsenvaltion alueella markkinoille saatettujen kannettavien paristojen ja akkujen painona, lukuun ottamatta sellaisia kannettavia paristoja ja akkuja, jotka on kyseisenä vuotena viety jäsenvaltion alueen ulkopuolelle ennen niiden myymistä loppukäyttäjille.
(2)
Jäsenvaltioiden olisi käytettävä loppukäyttäjille myytävien kannettavien paristojen ja akkujen vuosimyyntiä koskevien laskelmiensa perustana asiasta kerättyjä tietoja. Laskelmien perustana voidaan käyttää myös asiasta kerättyihin tietoihin perustuvia tilastollisesti merkittäviä arvioita.
(3)
Tässä päätöksessä säädetyt toimenpiteet ovat Euroopan parlamentin ja neuvoston direktiivin 2006/12/EY (2) 18 artiklan 1 kohdalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on laskettava kunakin vuonna loppukäyttäjille myytävien kannettavien paristojen ja akkujen vuosimyynti kyseisenä vuotena jäsenvaltion alueella markkinoille saatettujen kannettavien paristojen ja akkujen painon perusteella, lukuun ottamatta sellaisia kannettavia paristoja ja akkuja, jotka on kyseisenä vuotena viety jäsenvaltion alueen ulkopuolelle ennen niiden myymistä loppukäyttäjille.
2. Kunkin pariston markkinoille saattaminen on otettava huomioon yhden kerran.
2 artikla
Edellä olevassa 1 artiklassa säädetyn laskentamenetelmän perustana on käytettävä asiasta kerättyjä tietoja tai asiasta kerättyihin tietoihin perustuvia tilastollisesti merkittäviä arvioita.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä syyskuuta 2008.

Labels: 12
3
1
20